એક મા-દીકરો છે. નાનપણથી વિધવા માએ પેટે પાટા બાંધીને એકનાં એક દીકરાને ભણાવી-ગણાવી મોટો કર્યો. દીકરો મોટો થઈ સારું કમાવા લાગ્યો. મા-દીકરાની આર્થિક સ્થિતિ સુધરી. હવે દીકરાને પરણાવવાનો સમય પાક્યો. માએ દીકરા માટે છોકરી શોધવાની શરૂ કરી ત્યાં જ દીકરો એક દિવસ કોર્ટમાં જઈ પરનાત સ્ત્રીને પરણી ઘર આવ્યો. માને પૂછ્યા વિના પાણી ન પીનારે જાતે પરણી લીધું એટલે થોડું દુઃખ તો થયું પણ માએ હવે વધુને વધુ કડવા ઘુંટડા પીવાનો વખત આવ્યો. દીકરાને પોતાની મા બોજારૂપ લાગતી હતી. આથી દીકરો માને ઘરડાઘરમાં મૂકી આવ્યો. પછી મહિનાઓ સુધી ખબર પૂછવા ન ગયો. એક દિવસ એ દીકરાની ઘરવાળી કોઈ જોડે ભાગી ગઈ. દીકરાનાં પશ્ચાતાપનો પાર ન રહ્યો. તે પોતાની મા પાસે દોડી ગયો. મા રડતાં દીકરાને જોઈને જ બધું સમજી ગઈ. હવે ફરી એ જ ઘરમાં રહીને મા-દીકરો બધું પાછલું-આગલું ભૂલીને એકબીજાનાં પ્રેમમાં પડી રહ્યાં છે.